Diari Oficial de la Generalitat Valenciana


Sumari del DOGV 8028, del 27-04-2017 (2017/3520)

ACORD de 21 d'abril de 2017, del Consell, d'autorització de l'expedient de rescabalament 9/2017 i la imputació al pressupost de 2017, d'obligacions contretes amb empreses adjudicatàries de la gestió de places residencials de protecció a centres d'Alacant, en 2016 i 2017.
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8028

Data del DOGV
:   27-04-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/3520


Data del document
:   21-04-2017

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Acord

Descriptors 

:   * Vicepresidència i Conselleria d'Igualtat i Polítiques Inclusives

ACORD de 21 d'abril de 2017, del Consell, d'autorització de l'expedient de rescabalament 9/2017 i la imputació al pressupost de 2017, d'obligacions contretes amb empreses adjudicatàries de la gestió de places residencials de protecció a centres d'Alacant, en 2016 i 2017. [2017/3520]  
El Decret 5/2017, de 20 de gener, del Consell, pel qual s'aprova el Reglament orgànic i funcional de la Vicepresidència i Conselleria d'Igualtat i Polítiques Inclusives, estableix en l'article 1, que és el màxim òrgan encarregat de la direcció i execució de la política del Consell en matèria de polítiques de prestació social, serveis socials, dependència, persones amb discapacitat, família, majors, menors, adopcions, joventut, dona, igualtat, immigració i voluntariat social.  
  
D'acord amb això, i per a complir els fins que té encomanats, i atendre les obligacions contretes al llarg de l'exercici 2016, en matèria d'infància i adolescència, la Vicepresidència i Conselleria d'Igualtat i Polítiques Inclusives, ha tramitat diversos expedients de rescabalament.  
  
En aplicació del que disposa l'article 106.3 de la Llei 1/2015, de 6 de febrer, de la Generalitat, d'Hisenda Pública, del sector públic instrumental i de subvencions, correspon a la consellera d'Igualtat i Polítiques Inclusives sotmetre, amb l'autorització prèvia del Consell, l'aprovació dels expedients de rescabalament tramitats per l'esmentada conselleria.  
  
Alhora, i d'acord amb l'article 39.5 de l'esmentada llei, la imputació a l'exercici corrent de les obligacions econòmiques derivades dels esmentats expedients requereix autorització expressa del Consell, a proposta de la persona titular de la conselleria gestora.  
Per tot això, a proposta de la vicepresidenta del Consell i consellera d'Igualtat i Polítiques Inclusives, el Consell, prèvia deliberació, en la reunió del 21 d'abril de 2017,  
  
  
ACORDA  
  
Primer  
Autoritzar l'aprovació per la vicepresidenta del Consell i consellera d'Igualtat i Polítiques Inclusives de l- expedient de rescabalament número 9/2017, la quantia de la qual ascendeix a 476.399,90 euros, IVA inclòs, com a conseqüència dels serveis prestats per les empreses que tot seguit s'indica:  
  
Expedient Empresa Import  
Núm 9/2017 ASOCIACIÓN EMAUS (G-03074374) 423.847,90 -  
 FUNDACIÓN RELLEU (G-53388419) 52.552,00 -  
 TOTAL 476.399,90 -  
  
  
  
Segon  
Autoritzar la imputació al pressupost corrent de les obligacions contretes durant l'exercici 2016, per import de 238.345,36 euros (IVA inclòs), amb les esmentades empreses.  
  
València, 21 d'abril de 2017  
  
La consellera secretària,  
MÓNICA OLTRA JARQUE